Tauragės rajono savivaldybė

**Tauragės rajono savivaldybė** – administracinis-teritorinis vienetas vakarų Lietuvoje, Žemaitijos (maža pietvakarinė dalis – Mažosios Lietuvos) etnografiniame regione. Centras – Tauragė.

## Geografija

Ribojasi su Šilalės rajono savivaldybe (78,6 km), Jurbarko rajono savivaldybe (76,8 km), Šilutės rajono savivaldybe (15,8 km), Raseinių rajono savivaldybe (15,3 km), Kelmės rajono savivaldybe (3,3 km), Pagėgių savivaldybe (44,8 km). Savivaldybės teritoriją kerta Radviliškio–Tilžės geležinkelis ir beveik lygiagrečiai , autostrada , eina krašto keliai , , . Bendras rajono plotas 1179 km², iš jų žemės ūkio naudmenos sudaro 592 km², miškai – 452 km², keliai – 26 km², 23 km² užstatytos teritorijos ir 24 km² vandens telkinių, kita žemė – 63 km². Rajono siena yra 234,6 km ilgio.

Vakariniu pakraščiu driekiasi Vilkyškių kalvagūbris, šiaurėje siekia Žemaičių aukštumą (joje yra aukščiausia rajono vieta – 158 m), o likusią (didžiąją) dalį užima Karšuvos žemuma. Joje, Jūros slėnyje yra žemiausia rajono vieta (7 m).

Savivaldybės teritorija teka Jūra (70,7 km iš 177) su savo intakais Akmena, Šunija, Šešuvimi, Ežeruona ir daugelis kitų jų intakų ir intakėlių. Rajone yra 10 ežerų, 5 dideli tvenkiniai, didžiausias jų – Balskų, 10 pagal dydį Respublikoje ir daug mažesnių. Rajone plyti kelios nemažos pelkės – Plynoji, Artoji, Laukėsa, Leoniškės plynoji, pastarosios dvi – išeksploatuoti ar tebeeksploatuojami durpynai, yra ir daug mažesnių pelkių, kurios anksčiau buvo durpynai, bet dabar užžėlusios miškais. Didžiausi miškai – Karšuvos girios dalis, Tyrelio, Tauragės-Batakių miškai. Yra dalis Viešvilės valstybinio gamtinio rezervato, Jūros ichtiologinio draustinio.

Rajono miškingumas 31,7 %, auga daugiausia eglynai, yra mišriųjų miškų, beržynų, drebulynų.


JūrosIrAkmenosSantaka.JPG|Jūros ir Akmenos santaka
LeoniškėsPelkė.JPG|Leoniškės pelkė
TamošaičiųĄžuolas3.JPG|Tamošaičių ąžuolas


## Istorija

Rajonas sudarytas 1950 m. birželio 20 d. iš buvusios Tauragės apskrities 29 apylinkių. 1950–1953 m. priklausė Klaipėdos sričiai. 1962 m. prijungtas Skaudvilės rajonas, Raseinių rajono 2 apylinkės ir Šilutės rajono 2 apylinkės, o 11 Tauragės rajono apylinkių perduota Jurbarko (5 apylinkės), Šilalės, Raseinių ir Kelmės (1 apylinkė) rajonams. 1968, 1978 ir 1983 m. šiek tiek pakeistos rajono ribos.

1995 m. įsteigta Tauragės rajono savivaldybė. 2009 m. rugpjūčio 20 d. savivaldybės tarybos sprendimu Nr. 1-1231 įsteigtos 43 seniūnaitijos.

|-
| 1950 m.  || 815 || || 29 apylinkės || 1 miestas (Tauragė)
|-
| 1954 m.  || || || 16 apylinkių ||
|-
| 1959 m.   || 812 || 41 839 || 16 apylinkių || 1 miestas
|-
| 1962 m. || 812 || || 14 apylinkių || 1 miestas
|-
| 1963 m.  || || || 15 apylinkių ||
|-
| 1967 m. || 1169 || 46 500 || ||
|-
| 1970 m.  || 1200 || 48 486 || 15 apylinkių || 2 miestai (Skaudvilė, Tauragė)
|-
| 1972 m.  || 1169 || || 15 apylinkių || 2 miestai, 4 miesteliai (Batakiai, Gaurė, Pagramantis, Žygaičiai), 292 kaimai, 22 kaimų dalys, 1 viensėdis, 2 glžk. stočių gyvenvietės
|-
| 1976 m.  || 1179 || 51 200 || 13 apylinkių || 2 miestai, 4 miesteliai, 298 kaimai, 12 kaimų dalys, 1 viensėdis, 2 glžk. stočių gyvenvietės
|-
| 1979 m.  || || 51 086 || 12 apylinkių || 2 miestai, 320 kaimo vietovių
|-
| 1987 m.  || 1179 || 51 800 || 10 apylinkių || 2 miestai, 4 miesteliai, 302 kaimai, 1 viensėdis, 2 glžk. stočių gyvenvietės
|-
| 1989 m.  || 1179 || 52 699 || 7 apylinkės || 2 miestai, 319 kaimo vietovių
|-
| 2001 m.  || 1179 || 52 711 || 7 kaimo seniūnijos || 2 miestai, 4 miesteliai, 309 kaimai, 1 viensėdis, 2 glžk. stočių gyvenvietės, 8 kaimų dalys 
|-
| 2009 m.  || || || 8 seniūnijos ir 43 seniūnaitijos || 2 miestai, 4 miesteliai, 292 kaimai 
|-
| 2011 m.  || || 43 853 || 8 seniūnijos || 2 miestai, 4 miesteliai, 309 kaimai, 1 glžk. stoties gyvenvietė 
|-
| 2016 m.  || || || 8 seniūnijos || 2 miestai, 4 miesteliai, 309 kaimai, 1 viensėdis, 2 glžk. stočių gyvenvietės 
|-
| 2020 m.  || || || 8 seniūnijos || 299 gyvenvietės, tarp jų – 2 miestai, 4 miesteliai, 9 herbinės gyvenvietės 
|-
| 2021 m.  || || 38 002 || 8 seniūnijos || 2 miestai, 4 miesteliai, 253 kaimai 
|}

## Gyventojai

2001 m. Lietuvos gyventojų surašymo duomenimis rajone gyveno 52 711 žmonių, iš jų 21 447 kaime (41 %). 2007 m. Tauragės rajone gyveno 51 000 žmonių, iš jų 23 000 – kaime (45 %). Darbingo amžiaus gyventojų yra 63 %, pensinio – 20 %, 17 procentų jaunimas iki 14 metų.

2007 m. rajone:
* Gimė – 514 asmenų
* Mirė – 689 (mieste 350, seniūnijose 339 asm.)
* Santuokų – 276
* Ištuokų – 160

Rajone įkurta 19 kaimo bendruomenių.

### Tautinė sudėtis

### Religinė sudėtis
* Romos katalikai – 81,5 %
* evangelikai liuteronai – 9,6 %
* stačiatikiai – 0,6 %
* evangelikai reformatai – 0,2 %
* kiti – 0,5 %
* netikintys/nenurodė – 7,6 %

## Gyvenvietės

Savivaldybės teritorijoje yra:
* 2 miestai – Skaudvilė ir Tauragė;
* 4 miesteliai – Batakiai, Gaurė, Pagramantis ir Žygaičiai;
* 320 kaimų.

Didžiausios gyvenvietės (2021 m.):
# Tauragė – 21203
# Skaudvilė – 1427
# Tauragės Dvaras – 659
# Taurai – 634
# Joniškė – 548
# Lauksargiai – 485
# Norkaičiai – 479
# Butkeliai – 466
# Juodpetriai – 452
# Mažonai – 452

## Administracija

Atstovaujamoji valdžia – Tauragės rajono savivaldybės taryba, vykdomoji valdžia – Tauragės rajono savivaldybės administracija.

### Seniūnijos

Savivaldybėje yra 8 seniūnijos, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

### Tarptautinė partnerystė

Miestai, su kuriais Tauragės rajonas yra užmezgęs partnerystės ryšius:
**  Rydštatas, Vokietija
**  Ternopilis, Ukraina
**  Považska Bistrica, Slovakija
**  Bytuvas, Lenkija
**  Belchatuvas, Lenkija
**  Ostruda, Lenkija
**  Zestafonis, Gruzija
**  Karlovacas, Kroatija
**  Luckas, Ukraina
**  Bren le Šato, Prancūzija

## Švietimas ir ugdymas

Tauragės rajono savivaldybėje yra šios mokyklos:
* Adakavo mokykla-daugiafunkcis centras
* Baltrušaičių pagrindinė mokykla
* Batakių vidurinė mokykla
* Dauglaukio pagrindinė mokykla
* Gaurės pagrindinė mokykla
* Lauksargių pagrindinė mokykla
* Lomių pagrindinė mokykla
* Pagramančio pagrindinė mokykla
* Sartininkų pagrindinė mokykla
* Skaudvilės gimnazija
* Skaudvilės specialioji mokykla
* Tarailių pagrindinė mokykla
* Tauragės Aušros pagrindinė mokykla
* Tauragės Jovarų pagrindinė mokykla
* Tauragės Martyno Mažvydo pagrindinė mokykla
* Tauragės Suaugusiųjų mokymo centras
* Tauragės Versmės gimnazija
* Tauragės rajono Kunigiškių pagrindinė mokykla
* Tauragės Šaltinio pagrindinė mokykla
* Tauragės Žalgirių gimnazija
* Žygaičių gimnazija

## Šaltiniai

## Nuorodos
* Savivaldybės tinklalapis